Pada 21 Ogos 1983, lawan utama Marcos iaitu ketua pembangkang Benigno Aquino, Jr., dibunuh di atas landasan Lapangan Terbang Antarabangsa Manila. Akhirnya Marcos mengadakan pilihanraya mengejut pada 1986. Marcos diisytiharkan menang tetapi ramai yang menganggap keputusan itu penipuan, menyebabkan Revolusi Kuasa Rakyat. Marcos dan sekutunya melarikan diri ke Hawaii sementara balu Aquino, Corazon Aquino diiktiraf sebagai presiden.